HR
C 235/18
Službeni list Europske unije
3.7.2023.
— odbije tužbu koju je društvo Carpatair podnijelo za poništenje Odluke Europske komisije (EU) 2021/1428 (1) od 24. veljače 2020.
o državnoj potpori SA.31662 – C/2011 (ex NN/2011) koju je provela Rumunjska za Međunarodnu zračnu luku Temišvar – Wizz Air, i — naloži društvu Carpatair snošenje vlastitih troškova i troškova koje je društvo Wizz Air imalo kako pred Općim sudom, tako i u postupku pred Sudom.
Podredno: — ukine presudu Općeg suda u predmetu T-522/20, Carpatair SA/Europska komisija; — vrati predmet Općem sudu na ponovno odlučivanje, i — naknadno odluči o troškovima prvostupanjskog i žalbenog postupka.
Žalbeni razlozi i glavni argumenti Žalitelj tvrdi da pobijanu presudu treba ukinuti na temelju sljedećih žalbenih razloga. — Prvi žalbeni razlog, koji se temelji na tvrdnji da je Opći sud iskrivio dokaze i povrijedio bitan postupovni zahtjev time što je utvrdio uzročnu vezu između ugovorâ iz 2008. i 2010. između društva Wizz Air i zračne luke, s jedne strane, i navodnog bitnog utjecaja na društvo Carpatair, s druge strane. — Drugi žalbeni razlog, koji se temelji na tvrdnji da je Opći sud povrijedio obvezu obrazlaganja kad je riječ o postojanju bitnog utjecaja na društvo Carpatair kao posljedice Zbornika zrakoplovnih informacija iz 2010.
(2010 Aeronautical Information Publication), i o postojanju pravnog interesa u pogledu iste mjere. — Treći žalbeni razlog, koji se temelji na tvrdnji da je Opći sud počinio pogrešku koja se tiče prava time što je utvrdio da je pogrešan Komisijin zaključak da je Zbornik zrakoplovnih informacija iz 2010.
bio neselektivan. — Četvrti žalbeni razlog, koji se temelji na tvrdnji da je Opći sud počinio pogrešku koja se tiče prava time što je utvrdio da je irelevantno ex post izvješće o profitabilnosti ugovorâ iz 2008. i 2010. koje se temeljilo na ex ante podacima.
(1)
SL 2021, L 308, str.
1. i ispravak SL 2021., L 327, str.
41.
Žalba koju je 17. travnja 2023.
podnijelo društvo Societatea Naţională „Aeroportul Internaţional Timişoara – Traian Vuia” SA (AITTV) protiv presude Općeg suda (osmo prošireno vijeće) od 8. veljače 2023.
u predmetu T-522/20, Carpatair/ Komisija (Predmet C-246/23 P) (2023/C 235/22) Jezik postupka: engleski Stranke Žalitelj: Societatea Naţională „Aeroportul Internaţional Timişoara – Traian Vuia” SA (AITTV) (zastupnici: V. Power, R. Hourihan, Solicitors) Druge stranke u postupku: Carpatair SA, Europska komisija, Wizz Air Hungary Légiközlekedési Zrt.
(Wizz Air Hungary Zrt.)
Žalbeni zahtjevi Žalitelj od Suda zahtijeva da: — ukine presudu Općeg suda i odbije tužbu za poništenje koju je društvo Carpatair podnijelo protiv Odluke (1), te ili sam odluči u predmetu time što će odbiti tužbu društva Carpatair u cijelosti (uključujući njezin treći i četvrti tužbeni razlog koje Opći sud nije ispitivao) ili vrati predmet Općem sudu na ponovno odlučivanje, i